Zitationshinweis: 
Katrin Moeller und Andreas Müller: Transkription der Quellen: Nr. 11, Kröger, Plonie, Urgicht Rostock 1570, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13775.

Urgicht Plonyie Kröger 1570
p. 105v
Ann(o) (15)70 d(o)m(ini) 22 Nouemb(ris):
[11-01] 
Dasulueſt whart Plonÿe Krögerß 
bördig van Guſtrow, vth der hechte 
vorß Recht gebracht, vnd na vorle =
ſinge volgender Bekentniß, getuche =
niße vnd Kuntſchafft vnd Vthſage, 
van Leuende thom Dode verdömpt. 
[11-02] Orgicht edder Bekentniß Paul Krö =
gerß bördig van Merlow, welcke 
hie vp etlicke frag(e)n der Erbarn vnd 
weißen hern, Caſpar Lindenber =
geß vnd Nicolaus Claus Jtziger 
thidt der Stadt Roſtock verordenten 
Richtuogten, Jn Jegenwerdigheit 
der ock Gefangnen Plonÿe Krögerß 
Den 11 Septemb(is): Dießes Jeg(e)nwer =
dig(e)n (15)70 Jars der weiniger Zal =
bekant vnd Zugeſtand(e)n, auch druf 
entlich(e)n geſtorben /. 
[11-03] Thom erſten bekant Paul Kröger, 
Dat hie Jm Sommer des ver =
gangen (15)69 Jars van abgedachter 
Plonÿe Krögerß töfern gelernt 
vp der Sulterfelde, bÿ dem Ellern 
holte, tendeſt der wiſch(e)n, Dar mhan 
her kumpt van der Föter worth 
Den sy wher vth dem holte gekamen 
p. 106r

vnd hadde einen sack vp dem nacken 
gehat, vnd erwontter, Paul Kröger 
hadde ſick vor Jr entſettet, Alß ße 
Auerſt neher tho Em gekamen hadde 
ſe En gefraget, wor ße Recht na der 
Sulte ginge, vnd vnder Ander wörden 
tho Em geßecht, Vedder when gÿ wol =
den Jwe halue ßele layande ßetten, 
So wolde Jck Jw wol eine tho wißen 
hanß bößegeiſt genant, Die ſcholde 
Jw födinge schaffen, Dat gÿ nicht Dar =
ffen höden, Do wher alſo fort 
der Böße gekamen, vnd ße drie weren 
vnder ſick allein geweßen, Plonÿe 
Auerſt hadde Aller erſt mit dem 
Bößen geredt, welcker swart geweßen 
vnd Rode ogen gehat, Darna hadde 
der Böße geßecht Lantzmhan wiltu 
mÿ dine ßele geuen, So wil ick dÿ 
wol födinge ſchaffen Dewile Du 
leueſt, Vnd Alß Er gemeltter Paul 
Kröger Dar nicht inne vorwillig(e)n 
wollen hadde Plonÿe geßecht, 
Vetter warumb willen gÿ solckes 
nicht thun, Do hette Er ferner 
geſecht, when hie wolde mit der 
haluen ßelen tofred(e)n ßein, So 
wolde Erſ thun, Darup hadde 
der Böße geßecht, wiltu mÿ die halue 
ſele ein thit langk lat(e)n, So will 
ick dy nochmal einen willen thun, 
Do hadde Er Em die halue ſele tho =
geſecht, Darup hadde Er dat 
volgende Jhar mit sulve vnd tho =
thunde Hanß Boßegeiſts, Allerlej 
uelthat vorrichtet vnd Jns werk 
p. 107v

geſtellet, wie dhan ſein thuor vor =
ſchruen vrgicht ferner vermeldet 
vnd vthwißet /. 
[11-04] Thom andern bekent Paul Kröger, 
Dat hie plonÿen vor ſolcke kunſt 
tholerne gegeuen hefft 9 Eÿer 3 brot 
3 Stucke fleiſchk vnd 3 punt botter /. 
[11-05] Thom drudden bekent Paul Kröger, 
Do Plonÿe thor Sulte vthgewißen 
worden dorch den ſtadt Diener, vnd 
Alß hie sy vorlaten, Do hadde ße dem 
Stedeken ouel gedrowet, vnd Jegen 
Dem ſtrhom water gefullet vnd Crutz 
weiß Auer den Dham gegoten welcks 
vele geßehen, vnd Darna wher dat 
vihe Alda gar ßer geſtoruen /. 
[11-06] Ferner Alß Erwenter Paul Krög(er) 
thouorgedachten Plonÿe Krögerß, 
vnd Alſo munt Jegen munt ge =
bracht worden, vnd dießelbige 
ßeine Bekentniße Jr allenthalb(e)n 
vorgeleßen worden, hat gemeltte 
Paul Kröger tho Plonÿen mit 
pantehaftig(e)n wörden Jn Jr An =
geſicht geßecht, Dat ße Em die 
töfer Kunſt gelert vnd den duuel 
thagewißet, welcks ſo whar wher 
Alß Er gy begerte bej Godt tho 
leuen vnd Alhir ßein Straffe 
Daruör tho liden /. 
p. 107r
[11-07] Alß nhun vht mergedacht(e)n Paull 
Krögerß, Vrgicht ſo vele befund(e)n dat 
hie billig vmb dat leuent tho ſtraff(e)n 
Jſt hie neuen Plonÿen den 13 Octob(ris): 
furs Gerichte gebracht Daſulueſt ßei =
ne Ouelthat vor Allermenniglick 
geleßen worden vnd vam leuende 
thom dode vor temnirt, Da Er 
den Auermalß in beißein der Plon =
ÿen, mit Deßen wörden angere =
det worden, Er ßehe vnd vorneme 
nhu woll, dat Er heuden ßeine 
Straffe ſcholde entfang(e)n, So wol =
de mhan Jhn nochmalß erJnnert 
vnd beim theil ßeins hemmel Ricks 
vermanet hebben, Dat hie doch 
wolde die warheit bekennen, Ob 
es ſick mit Plonÿen, ßeiner vörig(e)n 
Bekentniße nha Alſo dede erhold(e)n, 
darto Er Ja geßecht, Alles wat 
Er van Plonÿen geredt, Dat wher 
whar, den ße vnd kein and(er) minſche 
hedde En die töferÿe gelert, ſo 
wharhafftig Er begerte ſalig tho 
werden. / 
[11-08] Letzlicken alß nhu mher erwen =
ter Paul Kröger heruth gebracht 
vnd Jns feur ſcholde geworpen 
worden, Jſt hie auermals 
van den pre tiranten in beißein 
glaubwerdig(e)n Lhugen, wegen 
Plonien angeredt vnd vormanet 
p. 107v

worden, Dat Er keimand bej ver =
meidung ewiger ſtraffe etwas vn =
ſchuldiglicken muchte Einer reden 
vnd der entweg(en) bekennen, Effte 
Hie die töferÿe van Plonie Krögerß 
gelert edder nicht, darto Er be =
ſtendiglick Ja geßecht, So haddes 
En ſo geweſlick gelert, Alß Er 
bej Gadt leuen wolde, vnd iſt dar =
mit inß feur geworpen /. 
[11-09] Ob nun woll furgemeltte Plon =
ie Krögerß ſick gerne vndſchuldig 
holden vnd maken wolde, So 
iſt gelickwol Lantruchtig vnd 
menniglicken Kunt vnd apenbar, 
Dat ße mit velen Duuelſch(e)n Kunſt(e)n 
vmbgang(e)n, die leute weltlick(e)n 
betrag(e)n vnd vmb das Jr gebracht, 
wie dhan vth nauolgend(er) Getrug(en) 
vthßage, ßo tho der behuff van den 
obermeltten hern Richtuogten 
den 2 Octob(ris): a(nn)o (15)70 (et cetera) examinirt 
vnd verhört worden, klerlich(e)n 
erſcheinet vnd tho befinden iſt, 
Die ße ock mit Jren vthgeſtreked(e)n 
armen vnd vpgerichteden liff =
licken fingern rechter geſtalder 
Eidt in Jrer der Plonien Jegen =
werdigheit bekant vnd whar 
gemaket welcke Jhre Bekentniße, 
ludet, wie herna volget /. 
p. 108r
[11-10] Anna Retzen Daß höterß frowe nach geheiße 
dem Eidt, ſprach whar ßein, Daß Jungkfer 
Plonÿe Zu Jhr gekomen vor dem Guſtrow =
eſchen Marckete, vnd von Jr gekauft einen 
weißen frawen hort, Dafur ſe Jr gegeb(e)n 
ein Duetken, vnd hette geſagt, so hette 
einer Andern frawen ein hart verloren 
Daruor wolte ße Jhr denßelbig(e)n wid(er) geben, 
Auch ſprach Gezeugin, Daß Jungfer Plonÿen 
zwo nacht geherberget, vnd hette Jr ein 
ſwartz ſchurtze gethan, fur ½ fp daß ße Jren 
mhanne helffen ſolte, vnd ob ße wol ſolchs 
zu thun Zugeſagt, werß gleichwol nicht ge =
ſcheen /. 
[11-11] 2. Peter Buck ßprach whar ßein, Daß Jhm 
Jungfer Plonÿe ein Sphan Abkgekaufft 
fur 2 sch(illing) l(u)b(e)s(ch) vnd hette geſagt, Er ſolts 
Jhr wolfeiler geben, Es ſolte Jhm wol ſo 
wile widerhaben , Do hette ße ßeiner 
frawen in die hant geßehen, vnd Ge =
Zeug(e)n Auch, vnd hette geſagt, Das Ge =
zeugen wol 12 Jhar her wer die födin =
ge benommen, vnd who das Jennige 
damit ſolchs gethan nicht wer Jnß waßer 
geworffen, ſo wolte ße Jhm wol helffen, 
Nhun ßege ße Aber in ßeiner hant nach 
daß Jhm wol Zu helffen wher, vnd ſo Er 
ſich wolte edwaß koſten laß(e)n, ſo wolte 
ſe Jhm wol wet geben, daß er ſolte 
ßeine födinge woll wider krig(en), Auch 
hette ße Zu geZeug(e)n geſagt, Daß in Jrm 
Kruge, Jhrer Zerren wheren, die wolten 
Jhm vorgeben, vnd Er ſolte Dat mit =
telſt Auß der Kannen nicht trincken, 
vnd ſo wolte Jhm ferner rath geben, 
daß Er vor den ſchelmen ſolte kein noth 
haben, Auch hette ſie geſagt Jn 
p. 109v

Jedem Hauße muſte ſie Zwen nacht 
plieben, ſonſt(e)n konte ße kein rath geben, 
auch hette hie Jr 1/2 R(eichsthaler) gegeben, Den ſie 
hette geſagt, who ße kein gelt bekome, 
ſo wurden die leute dull, Druf hette 
Gezeuge gebeten, ße ſolte Jhm doch die 
Leute nhamkundig mach(e)n, die Jhm den 
ſchaden gethan, Druf ße witerumb 
geantwortet, Daß ſie daß Sacrament 
Druf emfang(e)n, das ſolchs niemants 
wolte ſag(e)n, Den ſie hetteß ein mhall 
einem mhan Auf Femern geſagt, wher 
Ein ßeit gelt geſtolen, Do hette Er den 
ſelbig(en) bernen laß(e)n, Der weg(e)n wolte 
ſie es keinen minſch(e)n mher ſag(en), ob ſie 
ſchon mal wuſte wolß wer, der Jm den 
ſchaden gethan /. 
[11-12] 3. Anna Holerß ſprach war ſein, Das 
Jhr vorm Jar die Hopffe wer von 
den Staken geſtolen, Daruf hette 
die Nÿkrentzeſche Jungfer Plonÿen 
Zur Jr gewißen, daß ſie Jr sag(e)n ſolte 
wher Jr den Hopffen abgezog(e)n, Dho 
hette Jungfer Plonie ein nacht bÿ Jrer 
maget geſlaffen, Darnach Auer 
wher ße wider wegk gegang(e)n, vnd 
Gezeugin hette Jhr gegeben ein newe 
hemde 3 lot Kallen, auch hette ſie 
Jhr bezalen mußen 3 pfunt waschß, 
welchs ße hette Zu Licht(e)n vorbrent. 
Auch ſprach GeZeugin whar ſein, Dha 
Jr mitler weile daß Darnitzen fenſter 
wor Aufgebrach(e)n wurden, vnd ein fein 
hoike druß geſtolen, Drauf Plonie ge =
ſagt, wen ſe nicht gethan, ſo wer Gezeu =
gin vermerdet worden /. 
p. 109r
[11-13] 4. Gert Hagen ſprach war ßein, Nachdeme 
Jhm ſeine hoßen geſtolen wurden Do hette 
Er Jungfer Plonien drumb angeſproch(e)n 
ob ſe Jhm ſolchs nicht ſag(e)n konte daruff 
ße geßproch(e)n, ſie wolte Jhm wol dienen, 
aber es muſte noch wol 8 tage weren, Do 
wer ſie wol ein tag 3 oder 4 bej Jhm ge =
weßen, Do hette he Jr geben mußen 
2 fp, sund(esch) 5 sch(illing) l(u)b(e)s(ch), j sch(effel) Zu Knobel 
lauch, Jtem gelt Zu 3 ader 4 Stoppen 
eßich ein pfunt wulle, Jtem nach hette 
hie Jhr nach der Bentwiſche muß(e)n ſchick(e)n 
3 brot 3 pfunt ßpeckes, vnd daß volcks 
nhamen in deß Schnÿderß hauße, hette 
hie Jhr muß(e)n Auf ein pappir ſchreiben, 
ſo wolte ße vorſchaffen, darß gethan 
ſolte vor Jr kommen, Auch ßprach 
Gezeuge, Daß ßeine frawe Jungfer Plon =
ein geben muß(e)n ein Klein vnd grobe 
ſchurtze Ein new lak(e)n, vnd drej oder 4 
wiſchtucher, Den Jungfer Plonie 
hette geſagt, wen ße Jre kunſt brauchte, 
ſo bunde ſie die eine ſchurtze vor vnd 
die Ander Achter, vnd daß laken drumb 
her, vnd die wiſchtucher vmb den 
Kopff, vnd wen ſie die Kunſt gethan, 
ſo verbrentte ſie den ſolchs, Auch 
hette Plonie geſagt, Daß Er ſeine 
frawe ſolt nhur ſechs Jar haben, 
vnd darnach wen hie wider frie =
the, ſo ſolte Er mit der Andern fra =
wen groß Erb guet krig(e)n /. 
[11-14] 5. Tÿeß wÿße van der bentwiſche 
ſprach whar ßein, Das Jungfer 
Plonie vielen Auß Roſtock in die 
p. 109v

hant geßehen, die 3 wochen wile ſie 
bej Jhm geweßen, vnd daß Plonÿe ge =
Dantzet mit 3 Zobererſch(e)n Jn Berndt El =
berthts Hoppffen houe, ſolchs hette Er 
van Tÿeß wilbrant gehort, Auch hette 
ße geßagt, Daß ſie einen Teuffel hette 
Aber Nÿenkerckeſch(e)n vnd Maricken Teuffel 
wer Stercker alß Jr Teufel, Darh ſo 
Achim Albrechts Jr wolte 36 m(ark) geben, 
ſo wolte ſe ſich mit der Nÿenkerckeſch(e)n 
ſetzen laßen /. 
[11-15] 6. Achim Gutzſchow ßprach war ßein, Daß Jung =
fer Plonie vmb 10 gaben gebeten vor 
Achim Zormanß theur, Do ßeine frawe 
Zur Kirchen, gegang(e)n vnd geſagt, Er hette 
5 Teufel in ßeinem hauße, die wolten 
ſie nicht inſteden, Do hette Jr Zormhan 
fiſchk vnd brot gegeben, Dar wher ße 
nicht mit zu frieden geweſen, ſond(er)n 
Jhn fur ein Ebercher vnd ßeine 
frawe vor ein Hur geſchulden, vnd ge =
ſagt, ſol Jch 36 m(ark) l(ubesch) hirmit beZalen, 
do hette Er ße Auf den Ahrm geſlag(e)n, 
Drauf ße geßprach(e)n geſchicht myr dar 
kein geith fur, ſo wil Jch daß Dorff 
anſteck(e)n vnd abbrennen, Daß manß 
mit dem Beßen ſolte nachfegen, 
Auch hetten Gezeug(e)n ander Leutten 
vermelt, daß ſie witerumb konte 
Zuwiß(e)n krig(e)n waß and(ere) Leute von 
Jr sagten 
[11-16] 7. Matthias Wilbrandt van der Lent =
wiſche ſprach whar ſein, Daß Plonie 
p. 110r

Zu Jhm gekomen, den tag Darnach do 
der tantz geſcheen vnd geſagt, habt Jr 
mein tantzent nicht geßehen, Druf Ge =
Zeuge nein geßproch(e)n, Do hette ſie geſagt, 
Juwer wort grichmol da auch gedacht, 
aber Jr kamen da nicht,, sond(er)n Nÿen =
kercken ßein Mutter auf gennem ende 
die kham in den Dantz, den ſie hat den 
Katen ſnor vnd Jch habe denßelbigen 
wol geßehen, den dhar weren 11 Ringe 
Jhn, Ferner hette Plonie auſgeßagt 
Do ſy alle die gennig(e)n beſworen, die in 
der Bentwiſche weren, Do wher die mhan 
auch fur dem Kreiß gekomen, der Mar =
ieken man hadde Staupen laß(e)n, 
vnd geſagt, ſie ſolte marieken bitten, 
daß ſie Jhm wolte vorgeben, waß 
Er ahn Jhr gethan /. 
[11-17] 8. Berendt Albrechts van der Bentwiſche 
ßrach whar ßein, Das Tÿes wiße Plon =
ein wol 3 wochen bej ſich gehabt, vnd 
alß Er ße nicht lenger hette haben wol =
len, do hette Elſebe Kerckhaueß Ge =
Zeug(e)n frawen gebeten, Daß ſie Plonien 
3 oder 4 dage ſolte bej ſich behalten, 
ſie wolte Jr vom houe die Koſt geben, 
Auch hette ſie geſagt, daß ſie noch bej 
einem Scheffer etliche Schaffe vnd 
gelt hette, ſonſt(e)n wher Jhm von Plon =
ein nichts mehr bewuſt /. 
[11-18] 9. Anneke Engeferß, Sprach war 
ßein, Nachdem ſie verlamet, Do 
hatte Jr Junckfer Plonie ſalbe 
gemacht von vnbenutztten Ther vnd 
lauen blomen, vnd Daß Ther hette 
p. 110v

ſie muß(e)n bitten, vmb Gotts willen, Auch 
hette ſie Zu der ſelben gebraucht, vnuor =
treden, Camillen, Wokor blomen, vnd 
Bÿfaeß, vor Die ſalbe hatte Gezeugin, 
Jhr gegeben 7 m(ark) vnd wolte noch von 
Jr haben j m(ark) Tuy(bris): vnd weile ße 
Jr nicht gehulffen hette ſie Jr die 
m(arck) lu(be): ſ(ch) nicht geben wollen, Druf 
hatte ße geſagt, ſie hette noch 15 bu =
ter, die ſolten Jr den leib full 
wunden hawen /. 
[11-19] 10. Magdalen Gamelowen ſprach war 
ßein, daß Jr Jungfer Plonie furt 
gemacht in Jrem hauße Stunde 
gelt vergraben, daß wer Jr beſchert, 
Jn 4 tag(e)n wolte ſie Jr daß ver =
ſchaffen darfur ſolte ße Jr geben 
20 fp alß die 4 tage verlauffen, 
hatte GeZeugin vornommen das 
Es drögerie wher vnd Jungfer Plon =
ein, verurlaubt, Sie hette Aber 
gleichwol vertröſtet, das gelt wer 
dhar ſie muſte 30 frietage den geiſt 
der auf dem gelde liege baden, 
Eer ßies bekommen kunte vnd 
hette derhalben 10 R(eichsthaler) fp Jhr Zu geben 
ſich mit einer Hantſchrifft ver =
ßproch(e)n die ſie noch wes hette, vnd 
darnach Zu lengeſt ſich Jrer qwit 
gemacht, Doch hette ſie Gezeugin 
vnd Jre ſuſter in die hant geßehen, 
vnd geſagt, der Breutigam der ſie 
witer haben ſolte hette einen Roten 
p. 111r

bart, wen Aber Plonie geſagt, Das 
ſie die Arme Leute baden ſolte, ſo 
hette Gezeugin ſie nach ein Zeit Langk 
behaltten /. 
[11-20] Noch ſprach Tÿes Wÿße Zum and(er)n 
mhal war ßein, das erſtmals do 
Plonie Zu Jm gekomen, hatte etlich 
brot vnd wurſte gehabt welchs Jr von 
den Hunden wer aufgefreß(e)n worden, 
drauff ſie geſagt, GeZeuge ſolte Jr ſolchs 
widerſchaffen oder ſolte Jhm 50 r(eichsthaler) m(ark) koſt(e)n 
Auch hatte ſie gedrawet, das ße wol =
te daß Dorff anſticken, Druf GeZeug(e)n 
frawe geßproch(e)n, Plonie wie ſoles vns 
den gheen, weile wÿe auch geherberget, 
Druf ße geantwortet, Daß fewr ſolte 
Jr keinen ſchaden thun, ſond(ern) vber Jr 
Hauß wegk gheen, Die gantze ßeite 
aber ſolte abbrennen /. 
[11-21] 11. Achim Merttens vom Steinfelde 
hat Jegen Plonie Krogerß außgeſagt 
vnd war gemacht, Auch mit ſeinem 
Ede betewert, Das Plonie auf den 
heiligen Chriſt abent wer gekomen 
in ſeiner dochter mans achim Gerweß 
Hauß vnd vmb Herberge gebeten, 
Dho hette ſe dar auf den Abent 
geZwernet, Solchs ſie Jm hauße nicht 
ghern geßeen, den ſe hattens Jr 
verbotten, Drauf Plonie geantwor =
tet, ße mußte daß thun auf Chr(isti) abent, 
den wer einem waß geſtolen wer, 
p. 111v

Da brauchte ße den Zween Zu, vnd künte die 
Diebe damit wid(er)holen, auch hette ſie 
Zu Jhm geſagt, Er ſolte Ahn S(ankt) Steffens 
nacht Auf den Kirckhoff kommen, Da 
wolte ſie Jhm ßein vater vnd Mutter le =
bendig ßehen laßen /. Dieße An =
ßage iſt Plonie geſtendig, Aber Daß 
ſie ſolte geſagt haben, daß ſie kunte 
Diebe damit wider Zu Rucke holen, 
iſt ſie kenerleÿe wiße geſtendig, 
Auch das ſie ſolte geſagt haben, Daß 
ſie Jhm ßein vater vnd Mutter auf 
S(ankt) Steffens nacht wolte Lebendig 
ßehen laß(e)n, Leugknet ße, Sie hette 
Aber geſagt, when Er wolte in den 
weinacht(e)n bej nacht Zeiten Auff 
den Kirckhoff kommen, ßo wolte 
ſie Jhm viele Geiſter weißen, die 
ſich dhen aldar ßehen ließ(e)n /. 
Ferner nachdem Paul Krög(er) 
wie furhin im and(er)n blate im 3 
articul gedacht, bekant, daß 
Plonie Zur Sulte Aufgeweißen, 
haben die Hern Richtougte nicht 
vnterlaßen, Sond(er)n der entweg(e)n 
an einen Rath Zur Sulte vmb 
ſolchs Zu erkund(e)n, geſchreiben, welche 
Drauf ſchrifftlich geantwordet, 
wie hernach folget. /. 
[11-22] Erbare, furſichtige, weiße großgunſtige 
liebe herrn, ewern breiff ahn vns 
langent, haben wir mit geburend(er) 
p. 112r

Reuerentz entfang(e)n, vnd den Jnhalt 
druß vorleßen, Darin E(in) Erb(arer) r(at) for =
drunng thuet, wir auch vermeltung 
thun ſollen, welcher geſtalt Daß weib 
Plonie Auß vnſeren Stedlein verweiſet 
iſt, vnd worumb, So wißen wirß nicht 
Anderß, den ſie Allein darumb vorweißet 
iſt, daß ße bej vnßern Nachtbarn mit 
Gotteß leſterung vnd wirkenen, oder 
falſch ſeg(e)n vmbgang(e)n hat, vnd Daß 
volck in Jrtumb vorfuren wollen, 
vnd wie ſie Auß dem Stedlein ghort, 
wencker vnd drewet ſie mit dem 
Kopffe vnd ſagt, Daß ſol dem Stelein 
wol hundert gulden ſchaden geben, 
ſchryffet Auch vor dem Dore bej der 
Mulen in einer Holtzen Kandell 
waßer keg(e)n den Strome, vnd geuſts 
Creutz weiß vber den Stein damme, 
Dar daß vhie vber gehen ſolte, gehet 
darnach manck vnßerm vehe, in der 
weide, vnd strecket ſich mit Außgeſtrecke =
tten henten inß Creutz, waß ſie da =
mit gemeint iſt vns vnbekant, 
Solchs wiſchen wÿr E(renwerter) Erb(aren) r(at) Zu 
fruntlicher Antwort, nicht vnuor =
melt zulaß(e)n, Hiermit den 
Almechtig(e)n in lang(er) geſuntheit 
befolen Dat(um) Sultz den 15 Octob(ris): 
a(nn)o 1570 (et cetera) E(in) Erb(arer) weis(er) willige 
Burgermeiſter vnd Rath =
manne Zur Sultze (et cetera) 
Den Erbarn vnd weißen herrn, Caſpar 
Lindenberge vnd Nicolaus Elern der 
loblich(e)n Sehe Stadt Roſtock Richtheren, 
vnßern großgunſtig(e)n herr(e)n /. 
p. 112v

Alß nhun ſolche Zeugkniße, vnd Kund =
ſchafft, wie furhin gedacht, von den 
hern Richtuog(e)ten aufgenommen, 
haben ſie dießelbige Allenthalben, 
Plonien furgeleßen vnd ſie daruff 
examinirt vnd verhört, drauß ße 
in vnd außerhalb der Tortur dieße 
Bekentnuß gethan, wie hernach 
volget /. 
[11-23] 1. Zum erſten wiht Plonie Krög(er)s 
deß Gefangnen Paul Krögerß 
Bekentniß, drauf Er geſtorben, 
durch abeß, den ſie ſaget, ſie ken =
ne ßeiner nicht /. 
[11-24] 2. Zum andern, iſt ſie Annen Petzen 
deß höterß frawen Außage geſtendig / 
[11-25] 3. Zum dritten peter buckes Außage 
geſtendig /. 
[11-26] 4. Zum vierden, Annen Kölerß Außage 
affirmat. 
[11-27] 5. Zum funfften, Auf Gert Hagenß 
Außage iſt ſie nicht mher geſtendig 
allein deß Eßigeß darZu hette ſie ge =
than Negen Kraut, Roten Beifueß En =
cian vnd weißen Pöppel, ſolchs 
hette ſie durch ein And(er) geſotten, 
vnd in die Aug(en) geſtrich(e)n, cætera negat 
[11-28] 6. Zum ſechſten auf Tÿes wißen 
von der Bentwiſche Außage, Jſt 
ſie Jnſond(er)heit nicht geſtendig, daß 
Er a ſie Alſo wie Er vermelt, ſolte 
gedantzet haben /.
p. 113r
[11-29] 7. Zum siben, auf Achim Gutzſchowen 
von der Bentwiſche außage, iſt ſie nicht 
mehr geſtendig allein daß ſie gedantzet, Cætera                         nur affirmat. vmb 10 gaben gebeten /. 
[11-30] 8. Zum achten, auf Mattias wilbrants 
von der Bentwiſche Außage, iſt ſie nicht 
geſtendig, daß ſie gedantzet, Cætera 
aufem affirmat. 
[11-31] 9. Zum neunden, Berndt Albrechts von 
der Bentwiſche Außage affirmat, Aber 
daß ſie ſolte gelt vnd ſchaffe bej einem 
Scheffer haben negat /. 
[11-32] 10. Zum Zehenden, Annen Engefers Außa =
ge affirmat, Jnſond(er)heit das ſie 
noch 15 Bruter in leben hette, Alß 
Peter, Paul, Reiner, Melchior, Baſtian, 
Lenehart, Jacob, Peter, Andreas, 
hinrich, Melchior, Marrus, Cætera 
noia neſcit /. 
[11-33] 11. Zum elfften, Auf der Gameloweſch(e)n 
Außage iſt ſie nicht geſtendig, Das ſie ſolte 
geſagt haben, das Gezeugin ſolte die 
Geiſter baden,welche Auf dem gelde leg(e)n, 
sond(er)n ſe ſolte ſo lange die Armen leute(n) 
baden, vnd das ſie ſolchs thun muße, 
hette ſie in der Lucht geßehen, Deß 
Briffes iſt ſie Auch geſtendig, Aber 
ſie hette denſelbig(e)n verlorn /. 
[11-34] Zum Zwelfften auf deß Rats von 
der Sultze schreiben, Jſt ſie geſtendig 
daß Jren weitt verbotten, ſie nicht leng(er) 
zubeherberg(e)n, Aber daß ſie ſolte Außer =
wißen ſein, cum cæteris per uniues sum 
negat /. 
p. 113v
[11-35] Voget waß Plonie ſonſten 
auß frien willen bekant 
vnd Zugeſtanden (et cetera). 
[11-36] 1. Zum ersten bekant, Daß ſie Zu D(oktor). 
Reuentlow, Alß ſie ein kint von 
neuen Jarn geweßen, gekomen, 
vnd bej Jhm wol funffzehen Jar 
geweßen, welcher Jr gelert, daß 
ße ſolte vmb 10 gaben bitten, bej den 
Armen, vmb 40 bej den Reich(e)n, vmb 
100 bej den furſt(e)n, Den Er hette 
Jr geſagt, wen ſie 40 Jar alt wurde, 
ſo wurde ſie vmb Alle daß Jre kom =
men /. 
[11-37] 2. Zum Andern bekant, Das ſie zum 
Steinfelde, Auf deß heilig(e)n Chriſt(en) 
nacht gezwernet, Dauon mochte 
vnd methe ße einen Kreit, vnd 
ſchriebe mit der Kriete vmb her 
vnd ginge den dhar Jnne ſitzen, 
vnd ßehr den Jns Himmelß Lauf, 
vnd ßpreche das vater vnßer, das 
Frue Maria, vnd das Sacrament, 
vnd daß blut Jhesu Chri(sti), vnd 
der whor mit verdacht wer, deß 
name wurde Auch genennet, vnd 
der den ſchult hette, der keme darzu 
Jegen vnd ſtunde ſwartz oben in 
der lufft Der Aber kein ſchult hette 
keine dar nicht /.
p. 114r
[11-37] 3. Zum Dritten bekant, when Zwen 
patentaten keg(e)n ein and(er) kriegetten, 
ſo kunte ſe Auf winachten, wen Alle 
thor der Hemel offen ſtunden, ßehen, 
wher die vberhant behalten ſolte, 
ſo gingen die ſwerte nach den Oſten /. 
[11-38] 4. Zum vierten bekant, Das ſie Zu 
Achim Merttens vom Steinfelde 
geſagt, wen Er wölte in den win =
achten bej nacht Zeiten auf den Kirk =
hoff kommen, ſo wolte ße En vile 
Geiſter Zeigen, die ſich den aldar 
ſehen ließ(e)n /. 
[11-39] 5. Zum funfften bekant, Das ßej 
Hertzogk Aloff von holſt(e)n in die 
hant geßehen, vnd Jhm geſagt, 
das Er binnen Monats friſt / 
ditmarſch(e)n eröbern ſoltte /. 
[11-40] 6. Zum Sechſten bekant, Das 
Doctor Partke ein Ebercher 
Den ſolchs hette ſe En Angeßehen 
in ßeinen Augen, Auch hat 
ßie Jhm ſolchs in der 
Fronerie, in ßein An =
geſicht geſagt (et cetera). 
[11-41] Vnd nha vorleſinge vorgander Bekent =
niße, kunthſchafft vnd tucheniße, iſt Ge =
fangene Plonye gefraget worden Jm Sta =
pel vor Allermenniglick, warth ſie darto 
ſede, vnd wile ſie ſolcks nicht vormeinet 
Jſt dorch Ordell vnd Recht erkant word(e)n 
Dath ſie noch wedder Acht edder vorſprake(n) 
genieten ſcholde, ſond(er)n ſie ſcholde Allein den 
p. 114v

Band darumb Liden, vnd man ſcholde 
ſie henuthen fören vnd mit dem feur 
vam Leuende thom thode brengen vp dath 
ſie ſolcke Boße that nicht mere thede 
Jedt were den sake dath ſie die Hern 
begnaden wold(e)n. /